Page:Comical story of Thrummy Cap and the Ghaist (3).pdf/10

 10 That he into the cellar saw, Mair thanhe’d naething seen ava. Right brown and nappy was the beer : Whar did you get it ? John did speir, Says Thrummy, Sure ye needna care, I’ll gae and try to get some mair. Sae down the stair again he goes, To get o’ drink anither dose, Being positive to hae some mair : But still he fand the Ghaist was there, Now on a But behind the door : Says he, Ye didna ill before. Dear brother Thrummy, sae I’ll try You ance again, because I’m dry. He fills his jug straight out below, An' up the stair again does go. John marvelled salr, but didna speir Again where he did get the beer, For it was stronger than the first, Sae they baith drank till like to burst, Syne did compose themsels to rest, To sleep a while they thought it best. An hour in bed the hadna been, And scarcely weel had clos’d their een. Whan just into the neighbouring cham’er They heard a dreadfu’ din and clamour. Beneath the bed-claes John did cowr, But Thrummy jumpt upon the floor.